El Club de Gimnàstica Rítmica L’Almara aconsegueix grans resultats en el Campionat Autonòmic
2025-07-24

Més de 200 esportistes s’han donat cita aquest cap de setmana a Burjassot per a participar en el Campionat Autonòmic de Gimnàstica Rítmica. Campionat en el qual el Club de Gimnàstica Rítmica L’Almara ha aconseguit, una vegada més, grans resultats gràcies al treball i l’esforç de les seues gimnastes.

La competició, classificatòria per al Campionat d’Espanya, li ha reportat al club dos ors, en aleví i sènior, una plata per a l’equip de primera categoria i el bronze per a l’infantil.

Com es pot veure en la imatge que acompanya aquesta informació, no va faltar a la competició el Regidor d’Esports de l’Ajuntament de Burjassot, Manuel Pérez Menero, qui també va lliurar les medalles a les campiones.